Սասկաչևան (նահանգ)

Սասկաչևան, նահանգ Կանադայի կենտրոնական մասի հարավում։ Տարածքը՝ 651,9 հզ կմ²։ Վարչական կենտրոնը՝ Ռեջայնա։ Հյուսիսում Լավրենտյան բարձրության ճյուղավորումներն են, հարավում՝ Մեծ հարթավայրերը։ Տիրապետում են անտառային, տափաստանային ու անտառատափաստանային լանդշաֆտները։ Զբաղվում են հացահատիկի, վուշի, գոնգեղի մշակությամբ, անասնապահությամբ և թռչնաբուծությամբ։ Կան կալիումական աղերի խոշոր հանքավայրեր, նավթի, հելիումի, պղնձի, ուրանային խտանյութերի արդյունահանում։ Զարգացած են սննդի, քիմիական արդյունաբերությունը, սև մետալուրգիան, գյուղատնտեսական մեքենաշինությունը, նավթավերամշակումը: Կա փայտամշակման, թաղանթանյութի, թղթի արդյունաբերություն։

 Աղբյուրներ 

Կատեգորիա:1905 հիմնադրված պետություններ և տարածքներ